omarkamali/wikipedia-monthly-next huggingface dataset:
مطار بني ملال الدولي

مطار بني ملال الدولي (IATA:BEM  ،ICAO:GMMD) هو مطار كاين فمدينة بني ملال لمغريبية وكايسيرڤي جهة بني ملال خنيفرة. كيبعد لمطار على الصونطرڤيل ديال بني ملال بـ10 كيلوميتر، وقريب من لوطوروت ديال الدار البيضاء - بني ملال. كايمشيو بزاف ديال الرحلات فالداخل وحتى فلخارج من هاد لمطار اللي عرف تدهور كبير بزاف من ناحية لأرقام اللي بدات كاطيح حتى وصلات لقريب من 800 مسافر صافي فعام 2019. تفتاتح لمطار فـ2014 من مورا ماكان مطار ديال لپاراشيتاج وكايقدر يهز حتال 150.000 مسافر فلعام.

 التجهيزات 
لمحطة لجوية ديال هاد لمطار كاتهز 150.000 مسافر فلعام وفيها تكنولوجيا مطورة، ومصمم باش ݣاع لميساحة ديالو تكون مستغلة من شي مرفيق. هاد لمحطة فيها بهو كبير عمومي وبلاصة ديال لمغادرة فيها لجماريك وصالة ديال الضيوف لكبار.مطار بني ملال الدولي، موقع وزارة النقل والتجهيز واللوجستيك. 

 لإحصائيات 
حركة المسافرين:
201420152016201720182019542 12628 23036 20598 6315 3764إحصائيات سنة 2019 - الموقع الرسمي للمكتب الوطني للمطارات مؤرشف بتاريخ 24 يناير 2020.88,39%+15,20%-67,07%-49,76%-76,95%-

 مصادر 

تصنيف:مطارات لمغريب
تصنيف:جهة بني ملال خنيفرة
تصنيف:مقالات فيها مصدر و 3000 بايت
ليونيسكو

منضمة د لأمم لمتحدة د تّعليم ؤ تّقافة (ليونيسكو) هيّا وكالة متخصصة ديال لأمم لمتحدة ؤ لي كاتهدف ل تعزيز سّلام لعالمي ؤ لأمن من خيلال تّعاون دّولي ف تّعليم ؤ لعولوم ؤ تّقافة. داخلين فيها 193 دول أعضاء ؤ 11 عضو منتاسب، ؤ حتا شوراكا ف لقطاع لماشي حكومي ؤ لحكومي ؤ دّولي ؤ لقطاع لخاص. سّييج د ليونيسكو كاين ف پاري ف فرانسا، وعندها 53 بيرو ميداني إقليمي و199 لجنة وطنية لي كاتسهّل ليها لولاية ديالها لعالمية.

 مصادر 


تصنيف:منضمات دولية د التقافة
تصنيف:مقالات فيها مصدر و 3000 بايت
تصنيف:مونضامات د الترات
الطريق الوطنية نمرة 1 (لمغريب)

الطريق لوطنية نمرة 1 أولا  هي طريق وطنية فلمغريب الطول ديالها واصل لـ 2.379 كيلوميتر وكاتربط ما بين طنجة فجهة طنجة تطوان الحسيمة والݣرݣرات فجهة الداخلة وادي الذهب قريب ملحدود مع موريطانيا. وهاد الطريق عندها دور مهم بزاف حيتاش كاتكونيكطي لأغلبية ديال لمدون لكبار دلبلاد. الطريق كلها مزفتة من طنجة للݣرݣرات. من أهم لمدون اللي كادوز منها هاد الطريق: طنجة، لعرايش، الرباط، كازا، آسفي، الصويرة، أݣادير، تيزنيت، لعيون وحتى للحدود مع موريطانيا فالݣرݣرات. كاينة واحد الطريق كاتفرع من هادي وكاتوصل لمدينة الداخلة.

 الطريق كادوز من 
 طنجة تطوان الحسيمة 
طنجة - ݣزناية - أصيلة - سيدي لياماني - ريصانة الشمالية - ريصانة لجنوبية - السواكن - ولاد أوشيح - لقصر لكبير.

 الرباط سلا القنيطرة 
عرباوة - قرية بن عودة - سوق لاربع - سوق تلات لغرب - سيدي علال التازي - ولاد سلامة - قنيطرة - سيدي الطيبي - سيدي بوقنادل - الرباط - هرهورة - عين عتيݣ - الصخيرات.

 الدار البيضاء سطات 
بوزنيقة - لمنصورية - لمحمدية - الدار البيضاء - ولاد عزوز - حد سوالم - ساحل ولاد حريز - شتوكة - أزمور - الجديدة - سيدي سماعيل - سانية برݣيݣ - الزمامرة - لعݣاݣشة.

 مراكش آسفي 
جمعة سحيم - سبت ݣزولة - تالمست - حد الدرى - سيدي حماد أوحامد - سميمو - تامانار - إيدا أوݣلول.

 سوس ماسة 
إيمسوان - تامري - تغازوت - أورير - أݣادير - الدشيرة الجهادية - آيت ملول - سيدي بيبي - آيت عميرة - تيزنيت - رݣادة

 ݣلميم واد نون 
سيدي حساين أوعلي - لخصاص - بويزاكارن - تاݣانت - ݣلميم - لبيار - راس أومليل - طان طان - بن خليل - لوطية - شبيكة.

 العيون الساقية الحمراء 
أخفنير - طرفاية - الطاح - لعيون - فم لواد - لمسيد - بوجدور - جرايفية.

 الداخلة وادي الذهب 
لعرݣوب.

 التفروعات 
 لخاريطة  لوصف  الطول150px|يمين|التفروع N1A ديال الطريق N1.هاد التفروع كايتسما  واللي كايربط الطريق  بلعرايش وكادوز من زوادة ولعوامرة.  34.9 كيلوميتر.150px|يمين|التفروع N1B ديال الطريق N1.هاد التفروع كايتسما  واللي كايربط  والداخلة.  31.8 كيلوميتر.

 مصادر 

تصنيف:طرقان لمغريب
تصنيف:مقالات فيها مصدر و 3000 بايت
ڤواياجور 2

ڤواياجور 2 هو مسبار فضائي لونصاتو نّازا نهار 20 غشت 1977 باش تدرس لكواكب لخرجانية. كجزئ من لبرنامج د ڤواياجور، تْلُونصا 16 نهار قبل من تّوأم ديالو، ڤواياجور 1، ف مسار لي دوز مدة طول باش يوصل ل جوپيتر وساتورن. بلحاق خلّا هاد لمسار لملاقيات مع أورانوس ونپتون.Butrica, Andrew. From Engineering Science to Big Science. p. 267. تشاف ف 4 شتنبر 2015. هو لمسبار لفضائي لوحيد لي زار أي واحد من هاد عمالقة لجليد. ڤواياجور 2 هو رّابع من خمسة د لأجسام لفضائية لصطناعية لي وصل ل سرعة لفليت شّمسية، شّي لّي غايخليه يخرج من لمجموعة شّمسية.

 مصادر 


تصنيف:برنامج د ڤواياجور
تصنيف:مهمات ل جوپيتر
تصنيف:مهمات ل ساتورن
تصنيف:مهمات ل أورانوس
تصنيف:مهمات ل ننپتون
إنزال لحسيمة

إنزال لحسيمة (ب ) كان أول إنزال بحري و جوي ف التاريخ لعسكري ف لعالم. كانت قامت بيه سپانيا (و ب الضبط لحوكومة د پريمو دي ريبيرا) ف 8 شتنبر 1925، و عاوناتها فيه فرانسا و بريطانيا (اللي عطات دعم لوجيستيكي ل لعملية من لقاعدة ديالها ف جبل الطّرّ) و زيد عليه السلطان د لمغريب مولاي يوسف اللي كان ضد لمقاومة د الريف. هاد لإنزال كان لهدف ديالو يسالي ب مرّة مع لحرب د الريف و معا لجمهورية د الريف لّي كان أسسها محمد بن عبد الكريم الخطابي.

لإنزال كان موبيليزا 13 ألف عسكري سپانيولي و 24 طنݣ و 160 طيارة حربية.

لجينيرال سّپانيولي سانخورخو هو لّي كان كايقود لعمليات و هو لّي خلّا السمية ديالو ل مدينة لحسيمة لّي كانت كاتّسما بيا سانخورخو و بقات محافضة على هاد السّمية تال لستيقلال د لمغريب.

 مصادر 

تصنيف:تاريخ د لمغريب
تصنيف:مقالات فيها مصدر و 3000 بايت
لحزب ليبرالي ديموقراطي جاپوني

لحزب ليبرالي ديموقراطي جاپوني (بجاپونية: 自由民主党 جيومينشوتو) هو حزب سياسي قومي وسط يميني محافظ,The Liberal Democratic Party is widely described as conservative: *  *  *  *  *  تأسس ف 15 نونبر 1955, كايتعتابر أكبر حزب فجاپون, بحيث تولى سلطة تنفيذية من عام 1955 تال 1993 ومن 2009 تال دابا. فعام 2019 وصل عدد لأعضاء ديالو ل1,086,298 (مليون وتمنميات ألف ومياتين وتمنية وتسعين).https://r.nikkei.com/article/DGXMZO56295950S0A300C2PP8000?s=5 كايترأس لحزب دابا يوشيهيدي سوݣا لي كرأس حتى لحكومة, ولأمين لعام ديالو هو طوتشيهيرو نيكاي.

 مصادر 

 مزاود 

 لموقع رسمي ديال لحزب (ب النڭليزية)

*
تصنيف:أحزاب سياسية تأسسات فعام 1955
تصنيف:حيزب سياسي جاپوني
تصنيف:أحزاب قومية جاپونية
تصنيف:أحزاب محافظة جاپونية
تصنيف:أحزاب ملكية جاپونية
تصنيف:أحزاب ضد شيوعية
تصنيف:حيزب قومي محافض
تصنيف:حوايج تأسسو فعام 1955 فجاپون
تصنيف:سياسة د جاپون
تصنيف:منظمات ضد شيوعية
تصنيف:مقالات فيها مصدر و 3000 بايت
الكوكب المراكشي

الكوكب المراكشي ولا كي كايسميوها المراكشيين 'لكوكاب ولا لكويكة' هي فرقة مغريبية من مدينة مراكش كاتقصر فـ بوطولا 2. كنيتها كوكاب الروعب وتأسسات فـ1947. كانت كتلعب فتيران تلحارتي و دابا فالتيران ديال مراكش لكبير اللي كيهز 45.240 مشجع. الرئيس ديال لفرقة هو ادريس حنيفة ولمدريب هو عادل الراضي. دات هاد الفرقة لبوطولا لوطنية لحتيرافية جوج مرات، ودات كاس لعرش ستة دلمرات وكاس لتيحاد لإفريقي ف 1996.

 لجوائيز 

 لمنافسات لوطنية لمنافسات الدولية الدوري لمغريبي ديال لمحتريفين اللول (2) : 
 دات لبوطولا: 1957-1958 و1991-1992.
 تكلاصات الرتبة 2: 1956-1957، 1962-1963، 1986-1987، 1987-1988، 1997-1998 و1998-1999.
 كاس لعرش (6) :
 دات لكاس:  1962-1963، 1963-1964، 1964-1965 و1986-1987، 1990-1991 و1992-1993.
 لعبات فالنهائي:  1961-1962 و1996-1997.
 الدوري لمغريبي ديال لمحتريفين التاني (1) :
 دات لبوطولا: 2012-2013.
 تكلاصات الرتبة 2: 1996-1997.
 دوري تحدي المستقبل (1) :
 دات لبوطولا: 2012-2013. كاس لكاف
 دات لكاس: 1996.
 كاس لمسيرا لخضرا
 دات لكاس: 1984
 كاس مونتريال فكندا
 دات لكاس: 1992

 مصادر 


تصنيف:فراقي د كورة مغريبية
تصنيف:فراقي د كورة مغريبية د لعيالات
تصنيف:مراكش
تصنيف:مقالات فيها مصدر و 3000 بايت
تصنيف:فراقي رياضية د لمغريب
شباب المحمدية

شباب لمحمدية هي فرقة مغريبية من مدينة لمحمدية كاتقصر فـ بوطولا 2. كنيتها فرقة لخاوة وتأسسات فـ1948. كتلعب فالتيران ديال لبشير اللي كيهز 12.000 مشجع. الرئيس ديال لفرقة هو هشام آيت منا ولمدريب هو محمد أمين بنهاشم. دات هاد الفرقة لبوطولا لوطنية لحتيرافية 1 لمرة، ودات كاس لعرش 2 مرات.

 لجوائيز 
 لمنافسات لوطنية  لمنافسات لجيهوية بوطولا 1 (1) :
 لبطل : 1979-80.
 بوطولا 2 (1) :
 لبطل : 2019-20.
 لبوطولا لوطنية د لهواة (1) :
 لبطل : 2018-19.
 كاس لعرش (2) :
 لبطل : 1971-72 و 1974-75.
 تاني : 1978-79 و 1998-99
 سوپر كوپ (1) :
 لبطل : 1975. كاس لمغريب لعربي (1) :
 لبطل : 1972-73.
 تاني : 1974-75.

 مصادر 


تصنيف:فراقي د كورة مغريبية
تصنيف:فراقي د كورة مغريبية د لعيالات
تصنيف:لمحمدية
تصنيف:مقالات فيها مصدر و 3000 بايت
الإتحاد الزموري للخميسات

تيحاد لخميسات هي فرقة مغريبية من مدينة لخميسات كاتقصر فـ بوطولا 2. كنيتها فرسان زمور وتأسسات فـ1940. كتلعب فالتيران ديال 18 نونبر اللي كيهز 10.000 مشجع. لمدريب هو خليل بودراع. ماعمر دات هاد الفرقة لا كاس لبوطولا لوطنية لحتيرافية ولا كاس لعرش.

 لجوائيز 

 لمنافسات لوطنية لمنافسات الدولية الدوري لمغريبي ديال لمحتريفين اللول (0):
 تكلاصات الرتبة 2: 2007-2008.
 كاس لعرش (0):
 لعبات فالنهائي: 1972-1973.
 الدوري لمغريبي ديال لمحتريفين التاني (1):
 دات لبوطولا: 1971-1972
 تكلاصات الرتبة 2: 1999-2000 و2013-2014. كاس لكونفيديرالية لافريقية
 تمن النيهائي: 2009
 كاس لعصبة دلأبطال
 تمن النيهائي: 2009

 مصادر 

تصنيف:فراقي د كورة مغريبية
تصنيف:جهة الرباط سلا القنيطرة
تصنيف:مقالات فيها مصدر و 3000 بايت
تصنيف:فراقي رياضية د لمغريب
المغرب الفاسي

لمغرب لفاسي هي فرقة مغريبية من مدينة فاس كاتقصر فـ بوطولا 1 كنيتها النمور وتأسسات فـ 1946. كتلعب ف لموركاب د فاس اللي كيهز 45.000 مشجع. الرئيس ديال لفرقة هو مروان بناني ولمدريب هو عزيز السليماني. دات هاد الفرقة لبوطولا لوطنية لحتيرافية 4 دلمرات، ودات كاس لعرش 4 دلمرات. عندها جوج القاب افريقية, كاس الكونفريدرالية و السوبر الافريقي لي ربحاتها ضد الترجي.

 لجوائيز 

 لمنافسات لوطنية لمنافسات الدولية الدوري لمغريبي ديال لمحتريفين اللول (4) : 
 دات لبوطولا: 1964-1965، 1978-1979، 1982-1983 و1984-1985.
 تكلاصات الرتبة 2: 1960-1961، 1968-1969، 1972-1973، 1974-1975، 1977-1978، 1988-1989 و2010-2011.
 كاس لعرش (4) :
 دات لكاس: 1979-1980، 1987-1988 و2010-2011 و2015-2016.
 لعبات فالنهائي: 1965-1966، 1970-1971، 1973-1974، 1992-1993، 2000-2001، 2001-2002، 2007-2008 و2009-2010.
 الدوري لمغريبي ديال لمحتريفين التاني (2) :
 دات لبوطولا:  1996-1997 و2005-2006. كاس لكونفيديرالية لافريقية
 دات لكاس: 2011
 كاس السوبر لأفريقي
 دات لكاس: 2011

 مصادر 


تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
الوداد الفاسي

لوداد لفاسي هي فرقة مغريبية من مدينة فاس كاتقصر فـ بوطولا 2. كنيتها لبيانكونيري وتأسسات فـ1948. كتلعب فلموركاب ديال فاس اللي كيهز 45.000 مشجع. الرئيس ديال لفرقة هو الرزاق السبتي ولمدريب هو عبد الرحيم شكيليط. ماعمر دات هاد الفرقة كاس لبوطولا لوطنية لحتيرافية ولا كاس لعرش.

 لجوائيز 

 لمنافسات لوطنية الدوري لمغريبي ديال لمحتريفين اللول (0) : 
 كاس لعرش (0) :
 لعبات فالنهائي: 2017-2018.
 الدوري لمغريبي ديال لمحتريفين التاني (0) : 
 تكلاصات الرتبة 2: 2008-2009.
 لبوطولا لوطنية للهواة (2) :
 دات لبوطولا: 1999-2000 و2007-2008

 مصادر 


تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
الإتحاد البيضاوي

تيحاد لبيضاوي هي فرقة مغريبية من مدينة الدار البيضا كاتقصر فـ بوطولا 2. كنيتها الطاس وتأسسات فـ1947. كتلعب فالتيران ديال لعربي الزاولي اللي كيهز 40.000 مشجع. الرئيس ديال لفرقة هو عبد الرزاق المنفولوطي ولمدريب هو يوسف لمريني. هاد الفرقة دات كاس لعرش واحد لمرة وعمرها دات كاس لبوطولة ليحتيرافية.

 لجوائيز 

 لمنافسات لوطنية الدوري لمغريبي ديال لمحتريفين اللول (0):
 كاس لعرش (1):
 دات لكاس: 2018-2019.
 لعبات فالنصف: 1990-1991.
 لبوطولا لوطنية للهواة (0):
 تكلاصات الرتبة 2: 2018-2019.

 الشيعار 

 مصادر 

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
الراسينݣ البيضاوي

الراسينݣ لبيضاوي هي فرقة مغريبية من مدينة الدار البيضا كاتقصر فـ بوطولا 2. تأسسات فـ1917. كتلعب فالتيران ديال لأب جيݣو اللي كيهز 10.000 مشجع. الرئيس ديال لفرقة هو عبد الحق مندوزا ولمدريب هو محمد شهيد. دات هاد الفرقة لبوطولا لوطنية لحتيرافية 1 مرة وحدة، ودات كاس لعرش 2 مرات.

 لجوائيز 

 لمنافسات لوطنية الدوري لمغريبي ديال لمحتريفين اللول (1) : 
 دات لبوطولا: 1971-1972.
 تكلاصات الرتبة 2: 1961-1962 و1964-1965
 كاس لعرش (2) :
 دات لكاس: 1967-1968 و1971-1972
 لعبات فالنهائي: 1961-1962 و1964-1965
 الدوري لمغريبي ديال لمحتريفين التاني (1) :
 دات لبوطولا: 1999-2000
 تكلاصات الرتبة 2: 2016-2017.

 مصادر 

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
النادي القنيطري

النادي لقنيطري هي فرقة مغريبية من مدينة قنيطرة كاتقصر فـ بوطولا 2. كنيتها فرسان سبو وتأسسات فـ1938. كتلعب فالتيران ديال قنيطرة اللي كيهز 36.000 مشجع. الرئيس ديال لفرقة هو نور الدين الحلوي ولمدريب هو فؤاد الصحابي.{{مرجع ويب
|url=https://www.andaluspress.com/%D8%A7%D9%84%D9%86%D8%A7%D8%AF%D9%8A-%D8%A7%D9%84%D9%82%D9%86%D9%8A%D8%B7%D8%B1%D9%8A-%D9%8A%D9%82%D9%8A%D9%84-%D9%85%D8%AF%D8%B1%D8%A8%D9%87-%D9%88%D9%8A%D8%AA%D8%B9%D8%A7%D9%82%D8%AF-%D8%B1%D8%B3/
|title=النادي القنيطري يقيل مدربه ويتعاقد رسميا مع الإطار الوطني فؤاد الصحابي - 13 غشت 2020 - أندلس بريس  دات هاد الفرقة لبوطولا لوطنية لحتيرافية 4 دلمرات، ودات كاس لعرش واحد لمرة.

 لجوائيز 

 لمنافسات لوطنية لمنافسات الدولية الدوري لمغريبي ديال لمحتريفين اللول (4) : 
 دات لبوطولا:1959-1960، 1972-1973، 1980-1981 و1981-1982.
 تكلاصات الرتبة 2: 1978-1979 و1984-1985.
 كاس لعرش (1) :
 دات لكاس:1960-1961.
 لعبات فالنهائي: 1968-1969، 1975-1976 و1990-1991.
 الدوري لمغريبي ديال لمحتريفين التاني (2) :
 دات لبوطولا: 1975-1976 و2001-2002.
 تكلاصات الرتبة 2: 2006-2007. لبوطولة دلفراقي لعربية
 لعبات فالنهائي: 1984

 مصادر 


تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
شباب الريف الحسيمي

شباب الريف الحسيمي لي معروف ب سميت شباب لحسيمة هي فرقة مغريبية د كورة من مدينة الحسيمة كاتلعب ف قيسم لهواة اللول تأسسات ف 1953 ؤ كيسميوها السبوعا د رّيف. كتلعب ف تيران ميمون لعرصي اللي كيهز 10.000 مشجع. الرئيس ديال لفرقة هو عبد الصادق البوعزاوي ولمدريب هو الجعفري

ما عمر هاد لفرقة دات لا لبوطولا لوطنية لحتيرافية ولا دات كاس لعرش.

 تاريخ 
ف 1981 بدلات سمية ل صّحة لعمومية ؤ عاودات رجعات ل سمية لأصلية ف وسط تمانينات.

ف 2007، طلع شباب ريف لحسيمة ل لمجموعة لوطنية د نخبة 2 (بوطولا 2) ل لمرة رّابعة ف تاريخو. موراها ب تلت سنين، ف 2010، طلعات لفرقة، لأول مرة ف تاريخها، ل لبطولة لحتيرافية، ؤ لي هي لمستوى لول د كورة ف لمغريب. بقات لفرقة ف لبروميار سيري حتال 2019، فين عاودات رجعات ل لقيسم تاني ؤ بقات كاتطيح ف كل موسم حتا وصلات ل قيسم لهواة اللول ف 2021.

 لألقاب 
+جوايز د شباب لحسيمة بوطولات محلية بوطولات ودية بوطولا 2 (1) :
 تاني : 2010
 هواة 1 (شرق) (2) :
 بطل : 2006 ؤ 2007 دوري تحدي لمستقبل (1) : 
 بطل : 2012

 مصادر 

تصنيف:فراقي د كورة مغريبية
تصنيف:لحسيمة
تصنيف:مقالات فيها مصدر و 3000 بايت
تصنيف:فراقي رياضية د لمغريب
جمعية سلا

لجمعية السلاوية هي فرقة مغريبية من مدينة سلا كاتقصر فـ بوطولا 2. كنيتها قراصنة سلا وتأسسات فـ1928 . كتلعب فالتيران ديال بوبكر عمار اللي كيهز 10.000 مشجع. الرئيس ديال لفرقة هو عادل التويجر ولمدريب هو أبو بكر واتارا. ما عمر هاد الفرقة دات لبوطولا لوطنية لحتيرافية ولا كاس لعرش.

 لجوائيز 

 لمنافسات لوطنية الدوري لمغريبي ديال لمحتريفين اللول (0) : 
 كاس لعرش (0) :
 الدوري لمغريبي ديال لمحتريفين التاني (4) :
 دات لبوطولا: 1968-1969، 1972-1973، 1985-1986 و2007-2008.
 تكلاصات الرتبة 2: 2002-2003 و2012-2013.

 مصادر 


تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
إتحاد سيدي قاسم

تيحاد سيدي قاسم هي فرقة مغريبية من مدينة سيدي قاسم كاتقصر فـ بوطولا 2. تأسسات فـ1927. كتلعب فالتيران ديال عبد القادر علام اللي كيهز 10.000 مشجع. الرئيس ديال لفرقة هو محمد برحيمو ولمدريب ديالها هو سعيد الصديقي. ماعمر دات هاد الفرقة لا لبوطولا لوطنية لحتيرافية ولا كاس لعرش.

 لجوائيز 

 لمنافسات لوطنية الدوري لمغريبي ديال لمحتريفين اللول (0):
 تكلاصات الرتبة 2: 1969-1970.
 كاس لعرش (0):
 لعبات فالنهائي: 1974-1975 و1979-1980.
 الدوري لمغريبي ديال لمحتريفين التاني (4):
 دات لبوطولا: 1966-1967، 1977-1978، 1982-1983 و1995-1996.

 مصادر 

تصنيف:فراقي د كورة مغريبية
تصنيف:سيدي قاسم
تصنيف:مقالات فيها مصدر و 3000 بايت
تصنيف:إقليم سيدي قاسم
تصنيف:فراقي رياضية د لمغريب
شباب أطلس خنيفرة

شباب أطلس خنيفرة هي فرقة مغريبية من مدينة خنيفرة كاتقصر فـ بوطولا 2. تأسسات فـ1943. كتلعب فالتيران ديال خنيفرة اللي كيهز 5.000 مشجع. الرئيس ديال لفرقة هو عبد المجيد الدروسي ولمدريب هو محمد بوطهير. ما عمر هاد الفرقة دات لا لبوطولا لوطنية لحتيرافية ولا كاس لعرش.

 لجوائيز 

 لمنافسات لوطنية الدوري لمغريبي ديال لمحتريفين اللول (0) : 
 كاس لعرش (0) :
 الدوري لمغريبي ديال لمحتريفين التاني (2) :
 دات لبوطولا: 2013-2014 و2015-2016.

 مصادر 

تصنيف:فراقي د كورة مغريبية
تصنيف:فراقي د كورة مغريبية د لعيالات
تصنيف:جهة بني ملال خنيفرة
تصنيف:مقالات فيها مصدر و 3000 بايت
تصنيف:فراقي رياضية د لمغريب
وداد تمارة

وداد تمارة هي فرقة مغريبية من مدينة تمارة كاتقصر فـ بوطولا 2. تأسسات فـ1993. كتلعب فالتيران ديال يعقوب لمنصور اللي كيهز 5.000 مشجع. الرئيس ديال لفرقة هو ميلود عيساوي ولمدريب هو هلال الطاير. هاد الفرقة ماعمرها دات لبوطولا لوطنية لحتيرافية ولا حتى كاس لعرش.

 لجوائيز 

 لمنافسات لوطنية لبوطولا لوطنية للهواة (1) :
 دات لبوطولا: 2013-2014

 مصادر 

تصنيف:فراقي د كورة مغريبية
تصنيف:جهة الرباط سلا القنيطرة
تصنيف:مقالات فيها مصدر و 3000 بايت
تصنيف:فراقي رياضية د لمغريب
شباب بنݣرير

شباب بنݣرير هي فرقة مغريبية من مدينة بنݣرير كاتقصر فـ بوطولا 2. تأسسات فـ1952. كتلعب فالتيران ديال بنݣرير اللي كيهز 5.000 مشجع. الرئيس ديال لفرقة هو عبد الرزاق غفار ولمدريب هو مراد فلاح. ماعمر دات هاد الفرقة لبوطولا لوطنية لحتيرافية ولا كاس لعرش.

 لجوائيز 

 لمنافسات لوطنية الدوري لمغريبي ديال لمحتريفين التاني (0) :
 دات لبوطولا: 

 مصادر 

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
أولمپيك الدشيرة

أولمپيك الدشيرة هي فرقة مغريبية من مدينة الدشيرة الجهادية كاتقصر فـ بوطولا 2. تأسسات فـ 1958. كتلعب فالتيران ديال أحمد فانا اللي كيهز 1.000 مشجع. الرئيس ديال لفرقة هو محمد أفلاح ولمدريب هو عبد الكريم الجيناني. ماعمر هاد الفرقة دات لا لبوطولا لوطنية لحتيرافية ولا كاس لعرش.

 لجوائيز 

 لمنافسات لوطنية الدوري لمغريبي ديال لمحتريفين اللول (0):
 كاس لعرش (0):
 لعبات فالروبوع: 2003-2004.

 مصادر 

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:عمالة إينزݣان آيت ملول
الشباب الرياضي السالمي

شباب سوالم هي فرقة مغريبية من مدينة حد سوالم كاتقصر فـ بوطولا 2. تأسسات فـ1984 وكاتلعب فالتيران ديال حد سوالم اللي كيهز 5.000 مشجع. الرئيس ديال لفرقة هو بوشعيب بنشيخ ولمدريب هو رضوان الحيمر. ماعمر دات هاد الفرقة لا لبوطولا لوطنية لحتيرافية ولا كاس لعرش.

 تطور د لفرقة 
لموسمنيڤوبوطولابلاصةكاس لعرش2005/063هواة 1 (لوسط)92006/073هواة 1 (لوسط)12 2007/08 ? ? ? 2008/09 ? ? ?2009/103هواة 1 (لوسط)22010/113هواة 1 (جنوب)2 دور تمهيدي تالت2011/123هواة 1 (جنوب)13 دور تمهيدي لخامس2012/133هواة 1 (جنوب)11 دور تمهيدي تاني2013/143هواة 1 (جنوب)3 دور تمهيدي لول2014/153هواة 1 (جنوب)3 دور تمهيدي لول2015/163هواة 1 (جنوب)4 1/162016/173هواة 1 (جنوب)5 دور تمهيدي لول2017/183لقيسم لوطني1 1/82018/192بوطولا 210 دور تمهيدي تالت2020/192بوطولا 25 1/82020/212بوطولا 2 2 دور تمهيدي رابع

 3 د لماسم ف بوطولا 2
 موسم واحد ف لقيسم لوطني
 7 د لماسم ف هواة 1 (جنوب)
 3 د لماسم ف لمجموعة لوطنية د لهواة 1 (لوسط)

 لجوايز 
 لمنافسات لوطنية لبوطولا لوطنية د لهواة (1) :
 دات لبوطولا: 2017-2018

 مصادر 

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:إقليم برشيد
تصنيف:فراقي رياضية د لمغريب
پيپلوم

الپيپلوم (من لّاتينية peplum و كاتعني التوب لّي كانو كايستعملوه الرومان باش يخيطو داك النوع د السلاهم ديالهوم اللي كانو كايسميوه طوݣا toga) هو نوع ديال لأفلام د لسينيما اللي كايكونو تاريخيين (ماشي ب الضرورة واقعيين) و اللي لأحدات ديالهوم كاتدور ف التاريخ لقديم (بين -3000 و لقرن 5 ميلادي). هاد النوع د لأفلام كايدخلو فيه هادوك اللي القصة ديالهوم، ولا الشكل ديال الديكور و اللبس فيهوم عندو علاقة معا :

 ليونان لقديمة، و داخلين فيها تا لأفلام علا لميطولوجيا ليونانية.
 روما لقديمة
 مصر لقديمة
 لپيپلومات لإنجيلية ولا التوراتية اللي فيها شخصيات مدكورة ف لكتوبة لمقدّسة.

 مصادر 


تصنيف:أنواع د لأفلام
تصنيف:تاريخ
كريسطوف كولومبوس

كريسطوف كولومبوس (باللاتينية: Christophorus Columbus - بالطاليانية: Cristoforo Colombo - بالصبليونية: Cristóbal Colón) (31 أكتوبر 1451 - 20 ماي 1506) كان رحّالة و مستكشف طالياني، كيتعتابر هو أول أوروپي دار سفرة وصلات للكاريبي، و أمريكا لوسطانية، و أمريكا لجنوبية. كاين ناس اللي كيعتابرو كولومبوس هو اللي كتاشف لقارة ديال أمريكا، واخا كانو ساكنين فيها ناس قبل، و واخا كانو لفايكينݣ وصلو ليها قبل منو بقرون.

أول مرّة وصلات شي سفرة كان فيها كولومبوس للقارة ديال أمريكا كانت نهار 12 أكتوبر 1492، و اللي وصل فيها للجزر د لكاريبي. من موراها دار 3 د السفرات آخرين من أوروپا لأمريكا من لمحيط لأطلسي. هاد السفرات وصلو للكاريبي، أمريكا لوسطانية، و أمريكا لجنوبية، و خلّصات عليها لعائلة لملكية ديال صبانيا.

لبلاد ديال كولومبيا خدات سميّتها من كولومبوس، و لميريكان عندهم نهار ديال لعطلة سميتو نهار كولومبوس (نهار التاني ف كل شهر أكتوبر).
 حياتو 
تزاد كريسطوف كولومبوس ف مدينة د جينوفا ف الطاليان نهار 31 أكتوبر 1451.
 شوف حتا 
 مصطفى أزموري (إسطيبانيكو)

 مصادر 


تصنيف:أميريكا
تصنيف:بيوغرافيا د رجال
تصنيف:زيادة 1451
تصنيف:وفيات 1506
تصنيف:مقالات فيها مصدر و علاين 3000 بايت
تلڤزيون لمركزي د شينوا

تلڤزيون لمركزي د شينوا (ب شينوية 中国中央电视台) ؤلا سي سي تي ڤي (CCTV) هي الشبكة الرسمية ديال الشينوا د لإذاعة و التلفازة. هي عندا علاين 50 قنوات و كتبت لكتر من مليار د مشاهدين ف 6 لوغات."Olympics Are Ratings Bonanza for Chinese TV". The New York Times

 تاريخ 

ف عام 1954، الرايس د الشينوا ماو تسي طونݣ كان باغي الدولة باش تطلق قناة د تلفازة ديالها. و بدا لبت ديالها ف 1 ماي 1958، ب سمية د "بَيجينݣ تلڤيزيون" (Beijing Television). و طلقات قناة تانية ف عام 1963، و قناة تالتة ف عام 1969. ف عام 1973، بدا لبت ديالها ب اللوان.

ف بدية د 1978، بداو لبرامج رئيسية ديال لخبار، و من بعد ف هاد لعام ولّات السمية ديالها CCTV (تلڤزيون لمركزي د شينوا).

ف لبدية، لقسم د دعاية د لجنة لمركزية د لحزب لشيوعي دار رقابة ديريكت ف لبرامج.Kops & Ollig, pp. 34. ف التسعينات لحزب الشيوعي دار ريݣلات جديدة، ولكن لبرامج و لقنوات ديال الشبكة باقي تال دابا متقدرش تقول نتقادات علا لحوكومة.Kops & Ollig, pp. 35. و فتح لمقر ديالها لجديد ف شتنبر 2008. طلقات قناة ديالها ب لعربية لفصيحة ف يوليوز 2009.

 مصادر 

 شوف تا 
 الجزيرة (قناة إخبارية)
 العربية (قناة إخبارية)


تصنيف:قناة د تلفازة
تصنيف:الشينوا
جوزيف سطالين

جوزيف ڤيساريونوڤيتش سطالين (ب لجورجية: იოსებ ბესარიონის ძე სტალინი - ب الروسية: Иосиф Виссарионович Сталин)، و اللي كانت سميتو لأصلية يوسيب باساريونيس دزي يوغاشڤيلي (تولد نهار 18 دجنبر 1878 ف ݣوري، لإمبراطورية الروسية - مات نهار 5 مارس 1953 ف موسكو ف لإتحاد السوڤياتي) كان توري جورجي و سياسي سوڤياتي، و كان هو الشاف ديال لإتحاد السوڤياتي من اللول د لعشرينيات تا مات ف 1953. سطالين كان هو لأمين لعام د اللجنة لمركزية د لحزب الشيوعي السوڤياتي من 1922 ل 1952، و الرئيس ديال الدولة من 1941 ل 1953.

سطالين كان تيتعتابر ديكتاتور و واحد من الناس اللي أتّرو بزاف على لعالم ف لقرن لعشرين. بزاف د الناس عتابرو لوقت اللي حكم فيه وقت ديال لقمع لجماعي و التطهير لعرقي و الترحيل الجماعي و لقتيل ديال لملاين د الناس، ولكن اللي كيدافعو عليه كيقولو باللي كان بطل و هو اللي ردّ لإتحاد السوڤياتي واعر و عندو الجهد اللي كان عندو.

سطالين كان كيتبّع لأفكار لماركسية اللينينية (اللي هوما لمجموع د لأفكار ديال ماركس و لينين)، و لكن دار سياسات ديالو بوحدّو، اللي تعرفو من بعد ب السطالينية.

 مصادر 


تصنيف:بيوغرافيا د رجال
تصنيف:سياسة
تصنيف:التاريخ د روسيا
تصنيف:زيادة 1878
تصنيف:وفيات 1953
تصنيف:مقالات فيها مصدر و 3000 بايت
تونݣستين

التونݣستين (ب نّݣليزية : Wolfram وولفرام ؤلا Tungsten تانݣستين من سّويدية Tung تونݣ + Sten ستين ب معنى "لحجرة تقيلة") هوّا عنصر كيماوي أساسي، الرمز ديالو هوّا W ؤ نّمرة دّرية ديالو 74
ف طّابلو دّوري، هاد لعنصر مرتب ف السطر (الدورة) 6و لعمود (لمجموعة) 6. هاد لعنصر داخل ف لݣروپ ديال لفلزّات لنتيقالية
. ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1783.
 لخاصيات لفيزيكية 
 لكتلة دّرية: 183,85 ݣرام/مول.
 لحالات د لأكسدة: 6,5,4,3,2
 لكهروسلبية: 2.36 ف سلوم د پاولينݣ
 لكتافة: 19.3
 شعاع دري: 2.02 أنݣستروم.

 مصادر 


تصنيف:عنصر كيماوي
ڤلاديمير لينين

ڤلاديمير إلييتش أوليانوڤ (ب الروسية: Владимир Ильич Ульянов) (تولد ف 22 أبريل 1870 ف أوليانوڤسك - مات نهار 21 يناير 1924 ف موسكو)، اللي كان معروف بسميت ڤلاديمير لينين كان توري و ماركسي و سياسي روسي، و لقايد ديال لحزب لبلشوڤي و التورة لبولشوڤية، و رئيس لحكومة د روسيا السوڤياتية من 1917 ل 1924، و ديال لإتحاد السوڤياتي من 1922 ل 1924.

ف لوقت اللي حكم فيه لإتحاد السوڤياتي، ردّو بلاد فيها حزب واحد هو لحزب الشيوعي السوڤياتي. لإيديولوجيا ديالو كانت شيوعية، و هي اللي طوّر منها مذهب ديالو سميتو اللينينية، و اللي هو نوع من لأنواع د لماركسية، الشعار ديالو هو لأرض و لخبر و السّلام.

ملّي مات لينين ف 1924 حكم موراه جوزيف سطالين لإتحاد السوڤياتي تال 1953.

 مصادر 


تصنيف:بيوغرافيا د رجال
تصنيف:سياسة
تصنيف:التاريخ د روسيا
تصنيف:شيوعية
تصنيف:زيادة 1870
تصنيف:وفيات 1924
تصنيف:شخصيات عندها كتر من تاريخ د الزيادة ف ويكيداطا
سوس

سوس (بتشلحيت: ⵙⵓⵙ سوس و بلعربية: سوس الأقصى) هي منطقة تاريخية وثقافية وجغرافية ف المغريب ، ومقسمة على ثلاث جهات: جهة الحوز وجهة سوس ماسة و ݣلميم واد نون. تعرفات هاد لمنطقة بشجر ديال أرݣان (لي ولات من الرموز ديال سوس) و تا زعفران (فمنطقة تاليوين) بالإضافة انها كاتعتابر عاصمة ديال الشلوح. و هي مهد ديال سلالات المرابطين والموحدين والسعديين و حتى مملكة تازروالت فواحد لوقيتا.

سوس منطقة زراعية تجارية وسياحية موهيما بزاف فلمغريب. كاتساهم زراعة الحدائق، لي كايتقاسمها المزارع لكبيرة و لمنتجين الصغار ، ف التنمية الاقتصادية ديال لمنطقة. سهل سوس لي هو واحد المنطقة كاينا ف واحد السهل ف الجنوب د الأطلس لكبير و ف الغرب د الأطلس الصغيرhttps://www.worldcat.org/title/souss-massa-river-basin-morocco/oclc/974471754 بوحدو كاينتج 40٪ من الموالح المغربية و 60٪ من لإنتاج ديال لخضرا.Mohamed Boujnikh et André Humbert « L’eau dans le bassin du Souss : concurrences et désorganisation des systèmes paysans » كانت سوس تاريخيا طريق ديال التجار لي كايجيو ولا لي غادين لصحرى.

 التاريخ 
تصغير|قبائل ديال سوس فعهد المنصور الدهبي ف 1580
كانت سوس ديما من المناطق اللي الفلاحة فيها مزيانا. تعرفات من القرن 11 بالزراعة والتصدير ديال الزيتون و السكر.

سوس تعرفات بزاف ف القرن 17 ملي كانت واحد المملكة ف تازروالت اللي خلات المنطقة مستقلة وشادا ف بزاف ديال التجارة د الدهب ف الصحرا. كانو تايبيعو حتا السكر ل التجار من لبرتغال و هولاندا و النݣليز.

كانت أݣادير فديك الوقيتا واحد المركز كبير ديال التجارة مع الخارج.

 السكّان 
الأغلبية د الناس ديال سوس من لأمازيغ و تايهضرو بزاف ب الشلحة (تاشلحيت). الناس ديال سوس تايتسماو ف لمغريب ب السوسيين ولا السواسة.

بزاف ديال الناس ساكنين حدا المدينة ديال أݣادير و للي تاتلقب ب لعاصمة ديال سوس. كاين مدن كبيرة ف سوس بحال تارودانت، تيزنيت، إينزݣان، أيت ملول و الدشيرة.

كتب لمختار سوسي على الناس للي سكنو ف سوس من لعرب اللي جاو من الشرق و كيفاش عاشو مع سواسا.

 الطبيعة 
بديل=|تصغير|الطبيعة ديال سوس و الشجار ديال أرݣان.
لمنطقة ديال سوس معروفة ب الطبيعة ديالها. فيها البحر و الجبال و الخضورية و الوديان. المنطقة معروفة ب الغابات ديال أرݣان و لفلاحة و حتى زعفران.

 سواسا معروفين 
 محمد لمختار سوسي
 عبد العزيز أخنوش

 شوف حتا 

 الشلحة
 أݣادير
 أرݣان

 مصادر 

تصنيف:جهة سوس ماسة
تصنيف:جغرافيا د لمغريب
تصنيف:جهة ݣلميم واد نون
تصنيف:مقالات فيها مصدر و 3000 بايت
تصنيف:جيهات لمغريب
وهران

وهران، (بالدارجة د لجزائر: وهرن - ب لأمازيغية: ⵡⴰⵀⵔⴻⵏ) و اللي معروفة تا ب "لباهية"، هي مدينة جات فالشمال لغربي د الجزائر، و هي تاني أكبر مدينة ف لبلاد مورا لجزائر لعاصمة. وهران تاتطل على لبحر لبيض لمتوسط و تيسكنو فيها تقريبا مليون و نص د الناس.

دازو على وهران بزاف د لحضارات منها لأمازيغية و الرومانية و لعربية و لأتراك لعتمانيين و السبنيول و لفرانساويين. كل وحدا من هاد لحضارات خلات أتر ديالها ف لمدينة، و خلاها تولي مدينة كبيرة و مهمة ف ليقتيصاد ديال لجزائر كتيرشي ب لميناء ديالها.

وهران معروفة بزاف ب لموسيقى، بحال لملحون، اللي كانو عندو بزاف د الشيوخ لوهرانيين، ولاّ الراي، اللي عطا فنانة كبار خلاّو لمدينة تتعرف ف لعالم كامل.

 ناس معروفين تولدو ف وهران 
 ييڤ سان لورون
 قائمة بلعوشي
 الشابة الزهوانية
 الشاب خالد
 الشاب حسني
 بغداد بونجاح
 يوسف لبلايلي

 مصادر 


تصنيف:مدون د جزاير
نيو يورك

نيو يورك ولاّ نيويورك ( ب لينݣليزية:New York) هي أكبر مدينة من ناحية السكان ف لميريكان. جات نيو يورك فالشمال الشرقي ديال لبلاد، و تيسكنو فيها تقريبا 20 مليون د الناس.

نيو يورك تاتعتابر لعاصمة التقافية و لقتصادية و لإعلامية ديال لعالم، حيت أكبر لمؤسسات ف لعالم اللي كاينين ف هاد لميادين كاينين فيها. نيو يورك فيها لمقر ديال لأمم لمتحدة و الجوج ديال أكبر بورصات ف لعالم: بورصة نيو يورك و النازداك. كاين كتر من 120 جامعة ف لمدينة و لميطرو ديالها تيخدم 24 ساعة كل نهار، و عليها كاتسمّا "لمدينة اللي ما كاتنعسش".

لأصل ديال نيو يورك بدا ف 1624 ملّي أسسو لمستوطنين لهولانديين مركز تجاري سمّاوه ديك الساعة أمسطردام الجديدة. ف 1664 خداو لينݣليز لمدينة و سمّاوها نيويورك. من 1785 تال 1790، كانت نيو يورك هي لعاصمة ديال ميريكان، قبل ما تولّي لعاصمة هي واشينطون.

 مصادر 


تصنيف:مدون د الولايات المتاحدة د ميريكان
تصنيف:ولايات د لميريكان
تصنيف:مقالات فيها مصدر و علاين 3000 بايت
جايزة نوبل د لأداب

جايزة نوبل د لأداب (ب السويدية: Nobelpriset i litteratur) هي جايزة كاتّعطا كل عام، من 1901، ل لأدباء و الكتاب اللي نفعو البشرية ب الأعمال الأدبية ديالهوم. الجايزة كاتعطيها الأكاديمية السويدية، و القيمة ديالها واصلة اليوم ل 10 د لمليون كرونة سويدية (مليون أورو).

هي أكبر و أهم جايزة أدبية ف العالم و كايحدد الرابح بيها لجنة نوبل، اللي كاتشكلها الأكاديمية السويدية من الأعضاء ديالها و كاتزيد عليهوم متخصصين أخرين من منظمات و جمعيات أدبية عالمية.

الجايزة ماكاتعطاش غير ل الأدباء، بحال الروائيين و الشعراء: سبقليها تمنحات ل فلاسفة بحال ألبير كامي، أونري بيرݣسون و بيرتراند راسل. تعطات حتّا ل سياسي بحال وينستون تشورشيل و ل مغني-مؤلف موسيقي بحال بوب ديلان.

 مصادر 


تصنيف:جايزة نوبل
تصنيف:لأداب
لجمهورية لعربية لمتحدة

لجمهورية لعربية لمتحدة كانت دولة تكونات بين 1958 و1961 من بعد ما تّاحدو مصر و سوريا، وكانت دخلات معاهوم تا اليمن ل واحد المدة قصيرة. هاد الاتحاد كان سالا ف 1961 من بعد ما وقع انقلاب ف سوريا. مصر بقات محافضة على هاد السمية تال 1971، العام اللي ولات فيه سميتها الرسمية "جمهورية مصر العربية".

هاد الدولة كان القرار ديال التأسيس ديالها داروه الرئيس لمصري جمال عبد الناصر و الرئيس السوري شكري القوتلي. كانت العاصمة ديالها هي القاهرة، العاصمة د مصر. ف 1960 تحول الاتحاد ل بحال استعمار د مصر ل سوريا بحيت تّلغاو الوزارات ف سوريا و البرلمان و تحولات السلطات التنفيذية و التشريعية كاملة ل القاهرة.
 مصادر 


تصنيف:بلدان ما بقاتش
تصنيف:قومية عربية
تصنيف:لجامعة د الدول لعربية
مشهد ف الجردة د راوندهاي

مشهد ف الجردة د راوندهاي (ب النݣليزية: Roundhay Garden Scene) هو أول محاولة د عرض فيلم سينيمائي ف التاريخ، و اللي كان دارها المخترع لفرانساوي لوي لوپرانس ف 1888 ف ليدز ف بريطانيا.

هاد الفيلم البدائي كانت المدة ديالو يالّاه 2 ثواني و كان دارو ب تقنية لكرونوفوطوݣرافي Chronophotographie، اللي كاتدوز بزاف ديال التصاور ب الزّربة ب شكل كايخليها تبان بحال فيلم مصوّر.

المؤرخين د السينيما كايعتابروه أول عرض سينيمائي ف التاريخ، واخّا ف الحقيقة لوپرانس ما كانتش صدقاتليه التجربة ف 1888 و بقا الفيلم تال 1930 عاد قدر يتشاف ب الاستعمال د الماكينة د البانتيتر (Banc-titre) اللي كاتخدّم ف الرسوم المتحرّكة. حتا العنوان دالفيلم كان تحطّ ف 1930 حيت لوپرانس ما كان كتب حتا شي سمية فوق الفيلم ديالو.

 مصادر 

تصنيف:تاريخ السينيما
تصنيف:فيلم بريطاني
تصنيف:فيلم فرانصاوي
تصنيف:فيلم كحل و بيض
منضمة التعاون د شانݣاي

لمنضمة د التعاون د شانݣاي هي منضمة دولية سياسية و قتصادية و أمنية تأسسات نهار 15 يونيو 2001 ف شانݣاي من 6 د لبلدان هي الشينوا و كازاخستان و كيرݣيستان و روسيا و طادجيكيستان و أوزباكستان. هاد لبلدان كاملة من غير أوزباكستان كانت داخلة مع "مجموعة شانݣاي لخماسية" اللي تأسسات ف 26 أبريل 1996 ف شانݣاي نيت.

من 2001 ل دابا، تزادو جوج بلدان للمنضمة د التعاون د شانݣاي، هوما لهند و پاكيستان، و اللي ولات عندهم عضوية كاملة من مورا لقمة ديال أسطانا ف 9 يونيو 2017. هادشي خلا عدد لأعضاء ديال لمنضمة يكونو 8 ف لمجموع.

تاتقول لمنضمة د التعاون د شانݣاي باللي تأسسات باش تحسّن الجورة ما بين لبلدان لأعضاء فيها، و تحارب لإرهاب الجريمة و لمخدرات و لحركات د لإنفصال و التطرف. تاتقول حتا باللي لهدف ديالها هو تزيد لمعاونة فالسياسة و التجارة و لقتيصاد و التعليم وجماية لبيئة، و تزيد من لأمن و السلام فلمنطقة اللي فيها لأعضاء ديالها. الناس اللي كينتاقدو لمنضمة د التعاون د شانݣاي كيقولو عليها باللي تأسسات باش لأعضاء ديالها يتحاماو و يدافعو على بعضياتهم من لنتقادات الدولية اللي تقدر تكون ضدهم ف لمجال ديال حقوق لإنسان.
 شوف حتا 
 لموقع ديال منضمة التعاون د شانݣاي

 مصادر 


تصنيف:منضمات دولية
تصنيف:معاهدات سياسية
تصنيف:مقالات فيها مصدر و 3000 بايت
معاهدة لمغريب-لكونݣو

معاهدة لمغريب-لكونݣو (ب نݣليزية Morocco–Congo Treaty) هيّا معاهدة سناتها فرانسا معا ألمانيا ف 4 نوڤنبر 1911 ف برلين، ؤ ب لْموجيب ديالها عتارفات لإمبراطورية لألمانية ب سّيادة ديال فرانسا علا لمغريب. ب لمقابل، فرانسا غادي تخلّا علا مناطق من لكونݣو لفرانساوية ؤ إفريقيا لإكواطورية لفرانساوية ل ألمانيا. هاد لمعاهدة غادي تسالي أزمة أݣادير.

 مصادر 

تصنيف:تاريخ د لمغريب
تصنيف:تاريخ د فرانسا
تصنيف:تاريخ د ألمانيا
تصنيف:معاهدات سياسية
تصنيف:تاريخ د إفريقيا
التورة الروسية

تصغير|يسار|250px|مظاهرة ف سان پيطيرسبورݣ ف 1917.

التورة الروسية ولاّ التورة لبولشوڤية (بالروسية: русская революция)، هي واحد السلسلة ديال لأحدات السياسية و لإجتماعية اللي وقعات فلإمبراطورية د روسيا ما بين 1917 و 1923. أترات التورة د روسيا بزاف ف لعالم ف لقرن 20، و كانت من النتائج ديالها باللي طاحت لإمبراطورية د روسيا و معاها التسار نيكولا التاني، و تأسس لإتحاد السوڤياتي، اللي كان أول واحد حكمو هو ڤلاديمير لينين، و كان مطبّق نضام د لحكيم شيوعي.

التورة الروسية بدات فاللخر د لحرب لعالمية اللولا، علاود لمشاكيل بزاف اللي كانو ف روسيا، منها لقمع د السلطة، و لفقر، و لخسارة د لحرب، اللي خلات الشعب ينوض ينتافض، حتا وصلات لبلاد للحرب لأهلية، ما بين لقوات د التورة (لبولشيڤيك - ولا لجيش لحمر) و لجيش لبيض و قوات آخرا اللي كانت ضد الشيوعية. من مورا لحرب ربح لجيش لحمر و تأسس لإتحاد السوڤياتي، اللي بقا تال 1991.
 شوف حتا 
 التورة لفرانساوية

 مصادر 


تصنيف:التاريخ د روسيا
تصنيف:مقالات فيها مصدر و علاين 3000 بايت
التورة لفرانساوية

التورة لفرانساوية (ب لفرانساوية: Révolution française) هي واحد لوقيتة ف التاريخ ديال فرانسا (بدات ف ماي 1789 و سالات ف نونبر 1799) اللي أترات بزاف ف لبلاد مبعد و كانو عليها نتائج كبار لا على فرانسا و لا على لعالم. من أهم النتائج ديال هاد التورة هي باللي ما بقاتش لملكية لمطلقة (تعدم لماليك لويس 16 ف 1793) و ولاّت فرانسا جمهورية علمانية. التورة لفرانساوية سالات ف 1799 ملّي ناپوليون بوناپارت حكم فرانسا و ردّها إمبراطورية عسكرية.

التورة لفرانساوية كانو عندها بزاف د لأسباب ولكن لأغلبية د لمؤرخين متافقين باللي جات حيت فرانسا ديك لوقت كان فيها لفساد و لإستبداد و التفاوت الطبقي و لمشاكل ديال لقتيصاد اللي ماقدراتش الدولة تصلحها.

من أهم لأحدات د التورة لفرانساوية هو ملّي دخلو الناس للحبس ديال لباستيي و خرّجو منو لحبّاسا اللي كانو فيه. هاد لحدت بيّن لانهيار ديال الدولة و كان الشرارة ديال التورة. موراه بشهر تدار لإعلان ديال حقوق لإنسان و لمواطن و حبس النضام لفيودالي لي كان كيعطي متيازات ل النوبالا و كيستعبد الطبقة د لفلاحين.
 شوف حتا 
 التورة الروسية

 مصادر 


تصنيف:تاريخ د فرانسا
تصنيف:السياسة د فرانسا
تصنيف:مقالات فيها مصدر و 3000 بايت
تصنيف:التاريخ لعصري د فرانسا
لإتحاد السوڤياتي

لإتحاد د لجمهوريات السوڤياتية لإشتراكية، اللي معروف تا ب لإتحاد السوڤياتي (ب الروسية: Союз Советских Социалистических Республик - CCCP) كانت دولة شيوعية قديمة ف لمنطقة د أوراسيا، بقات من 1922 تال 1991. لعاصمة د لإتحاد السوڤياتي كانت هي موسكو، واللي كانت لعاصمة د أكبر جمهورية فيه، لجمهورية السوڤياتية د روسيا. لإتحاد السوڤياتي كان أكبر بلاد ف لعالم و مقسوم على 11 نطاق ديال لوقت.

تأسس لإتحاد السوڤياتي من مور التورة الروسية، اللي طيّحو فيها لبولشوڤيك (اللي كان الشاف ديالهم ڤلاديمير لينين) لحكومة لمؤقتة و النظام الملكي اللي كان فلإمبراطورية د روسيا. ملّي ربحو لبولشوڤيك لحرب لأهلية ف روسيا أسسوا لجمهورية السوڤياتية د روسيا و موراها بداو تيدخّلو جمهوريات آخرين للإتحاد. ف 1922 كانو 4 د لجمهوريات ف لإتحاد السوڤياتي (روسيا، أوكرانيا، بيلاروسيا و لقوقاز)، و بقا تيتوسع كتر كتيرشي ف لوقت ديال سطالين. ف 1956، كان لإتحاد السوڤياتي فيه 15 لجمهورية.

من 1945 ل 1991 كان لإتحاد السوڤياتي هو اللي منافس لميريكان على شكون أتكون أقوى بلاد ف لعالم، لا من الناحية د ليقتيصاد ولا النووي ولا لعلم وحتى الرياضة بحال لألعاب لأولمپية و لا لبطولات د لعالم.

 مصادر 


تصنيف:التاريخ د روسيا
تصنيف:مقالات فيها مصدر و 3000 بايت
تصنيف:بلدان مابقاوش ف ؤروپا
تصنيف:بلدان مابقاوش ف أسيا
سپيكتروميتر

سپيكتروميتر (ب نݣليزية Spectrometer) هوّا أپاراي علمي كيتستعمل باش يميز ؤ يحسب لعناصر سپيكترية ديال ضواهر لفيزيكية. كمتال، سپيكتروميتر يقدر يقسم ضّو لبيض ل لّوان لّي كيتكوّن منها، لّي كتسما سّپيكتر ؤلا طّيف.

 مصادر 


تصنيف:دوزان د لعبار
لحرب لباردة

لحرب لباردة  هيّا فترة تاريخية عرفات توتر جيوسياسي كبير ما بين لميريكان ؤ تّيحاد سّوڤياتي من بعد لحرب لعالمية تانية، وخّا لمؤرخين مامتافقينش علا تّواريخ ب تّحديد.

 مصادر 


تصنيف:لعصور التاريخية
تصنيف:عوام 1950
تصنيف:عوام 1960
تصنيف:مطايفات د لقرن 20
تصنيف:راسمالية
تصنيف:علاقات دولية
واندر پارك

واندر پارك (Wonder Park) هو فيلم روسوم ديال مغامرات لي صدر عام 2019 و لي نتجاتو شركة پاراماونت أنيميشن و نيكولوديون موڤيز، معا تعاون ستوديوات إليون أنميشن .

 لقصة 
كيهضر لفيلم علا بنت صغيرة سميتها دجون بيلي June Bailey، لي كتمنى تدير مدينة ألعاب سحرية لي خدامين فيه حيوانات كيهضرو: بومر "دب زرق كبير لي كيستقبل الضيوف"، ݣريتا "خنزير"، ݣوس و كوپر "جوج ديال لخوت سمور"، ستيڤ "ݣنفود و هو مدير لپارك"، و Peanut "قرد الشمپانزي و هو زعيم ف لپارك". و مها كتعاونها باش تحقق لحلم ديالها.

 لموسيقا 
صدر ستيڤن پرايس لموسيقا ديال فيلم ووندر پارك ف مارس 2019.

سجلات ݣريس ڤانديروال أغنية "هايدأواي" للفيلم .

 لألعاب 
قبل ما يصدر لفيلم، صدرات شركة پيكساول لعبة ف تيليفونات ب سميت وندر پارك ماجيك رايدز (لپارك لعجيب ركوب سحري).

 مصادر 

 "Paramount's new animated movie Wonder Park doesn't have a credited director, and here's why" 
 Pixowl launches mobile game based on “Wonder Park”
 "Wonder Park DVD Release Date June 18, 2019" تاريخ إصدار DVD ديال الفيلم.

تصنيف:فيلم ميريكاني
تصنيف:فيلم د لكوميديا
تصنيف:فيلم سپانيولي
تصنيف:أفلام د 2019
جو البطل

جو لبطال (ب جاپونية あしたのジョー، أشيطا نو جو، بمعنى جو ديال غدّا) هوّا مانݣا ؤ مسلسال ديال لأنيم جاپوني نتجوه جوج ديال شّريكات هوما موشي پرودكشن ؤ نيپون أنيميشن. داز أول مرة ف تّلفازة نهار 1 أبريل 1970 ؤ بقى فيها حتال 29 شتنبر 1971. تطرجم لمسلسال للغة لعربية. هاد لأنيم بصفة عامة كيتعتابر أيقونة ف عالام لأنيم من لإخراج ديال ؤسامو ديزاكي.

 لقصة 
لمسلسال تيتابع حياة جو يابوكي من زّنقة ؤ لفقر ل لحباسات حتال لبوكس، ؤ حتا يقتل صاحبو تورو ريكيشي فوق لحلبة من مورا صراع طويل داز بينهم ؤ منافسة قوية. جو لي غيقرر يخلّي لبوكس ؤ غتتراكم عليه لمشاكيل ؤ غايولّي زعفان ف حياتو. غايرجع جو يلاكم تحت تدريب دامبي تانݣ ؤ معا صاحبو نيشي.

 مصادر 

 شوف تا 
 دون تشاك مونوڭاطاري

تصنيف:أنيمي
تصنيف:مقالات مافيهاش مصدر و فايتة 3000 بايت
تصنيف:سيريات د لمانݣا
تصنيف:مانݣا د 1968
تصنيف:مانݣا شوونين
تصنيف:أفلام د 1980
تصنيف:مانݣا د كوضانشا
كرتون نتورك لفرانساوية

كرتون نتورك لفرانساوية هي قناة ف تلفازة لي كتملكها شركة وارنر بروس لفرانساوية. تطلقات نسخة فرانسا ديال قناة كرتون نتورك، لي كتبث ف فرانسا ودول لي حداها لي منها "سويسرا وبلجيكا وليكسمبورݣ ، ف 17 شتنبر 1993 لي مشتاركة مع قناة TNT وعلى لقناة لفرانساوية ديالها ف 24 شتنبر 1997. كلاسو شباب ذكور لقناة لمرتبة الولى ف فرانسا.

 شعار ديالها 
 شتنبر 1997 - دجنبر 2010 : "قناة شباب لضحيك ولفكاهة (La chaîne jeunesse du rire et de l'humour)".
 من 1 دجنبر 2010 حتال 8 يوليوز 2014: "شيك ات (Check it)"
 من 1 دجنبر 2010 حتال 8 يوليوز 2014: "لعروض لحصرية ليك! (!À toi les exclusivités)"
 من 9 يوليوز 2014 حتال يونيو 2017: “لمغامرة و لمتعة (De l'aventure et du fun !)"
 من شتنبر 2017: "قناة لأبطال لخارقين لمضحكين (La chaîne des drôles des super-héros)"

 لبرامج لي كيدوزو فيها دابا 
 يونيكيتي!
 ستيفن يونيفرس
 ديسي سوبر هيرو غيرلز
 لجزيرة سحرية
 ماو ماو : مول لقلب لبيض
 بن 10
 نينجاغو
 بنات لقوة
 أوكي كي أو!
 عالم غامبول لواعر
 تين تايتنز زيدو!
 حنا دببة
 كريغ

 قنوات تابعة ليها 
 بوميرانغ لفرانساوية
 بوينغ لفرانساوية
 تونامي لفرانساوية (هي قناة مقسمة على جوج : فصباح "تونامي" فليل "أدولت سويم")

 شوف حتا 
 "قناة كرتون نتورك لفرانساوية ف ليوتيوب".
 "لموقع ديال كرتون نتورك لفرانساوية".

 مصادر 

تصنيف:قناة د تلفازة
تصنيف:مقالات فيها مصدر و 3000 بايت
تصنيف:كارتون نيتوورك
بومرانݣ لفرانساوية

بومرانݣ لفرانساوية هي قناة ف تّلفازة لوطنية و ديال دراري صغار و لمراهقين من مجموعة تورنر برودكاستينݣ سيستم لفرانساوية. هي نسخة فرانساوية من قناة بومرانݣ.

 شعار ديالها 

 " قناة نجوم الكرتون "

 لبرامج لي كيدوزو فيها دابا 

 ݣارفيلد
 ݣريزي و الليمنݣز
 الدالتون
 ميستر ماݣو
 تافي
 مايتي مايك
 جيو جيت
 ميستر بين
 ميستر بين (الروسوم)
 عائلة هابوس
 كينݣدوم فورس
 بايبي بوس
 باݣز
 لوني تونز (دافي داك، باݣز باني، تيتي و ݣروسمينيت، بيبيب و كويوت، سبيدي ݣونزال و بزاف د روسومات ديال لوني تونز)
 لوني تيونز شو
 توم و جيري
 لقصص ديال توم و جيري
 توم و جيري شو

 مصادر 

تصنيف:قناة د تلفازة
إقليم لخميسات

التقسيم والسكان ديال لإقليم 

فإقليم لخميسات كاينين 4 ديال لجماعات الترابية لحضرية و 32 ديال لجماعات لقروية. هاد الجدول كايعطي عدد السكان ديال لبلديات فلإقليم:

 لجماعة  شحال دلفاميلات (2014)  شحال دالسكان (2014) لخميسات  32,066  131,542 الرماني  2,838  12,297 تيفلت  20,623  86,709 سيدي علال لبحراوي  3,643  15,866لمجموع دلإقليم122,144542,221

 مصادر 


تصنيف:أقاليم لمغريب
تصنيف:جهة الرباط سلا القنيطرة
تصنيف:أقاليم د جهة الرباط سلا القنيطرة
أكتر مانݣات تباعو

ليستة ديال أكتر مانݣات تباعو مقتاصرة على لمانݣا جّاپونية صافي ؤ ماشي لمانهوا لكورية ؤلا لمانݣا لّي خارجة ب نّݣليزية. هاد لّيستة ماشي تابتة ؤ تقدر تبدل فيها ف حالة يلا طرا شي تغيير.

لعاداد د لمبيعات تقريبي و كيشمل غير لمبيعات ديال لكتيّبات (طانكوبون). ف لبدية أغلبية د لمانݣات كيتنشرو ف مجلات، و هاد لمبيعات د لمجلات مامحسوبينش هنا. يلا بغيتي تعرف لمبيعات ديال لمجلات د لمانݣا، شوف ليستة د لمجلات د لمانݣا الجاپونية على حساب التوزيع.

 كتر من 100 مليون نسخة 

لمانݣا مازال كاتخرج داباهاد الرشمة كاتحدد بلي لعاداد هوّ ديال الطانكوبونات لموزّعة، ماشي ضروري تكون تباعتهاد الرشمة كاتعني بلي لحساب داخل فيه لمبيعات الرقمية

سلسلة لمانݣالمانݣاكادار د نّشرنوعطّانكوبونات (كتيّبات) تال دابافترة د نّشرلمبيعاتلموعدالعلى حساب كلّا طانكوبونوان پيسإييتشيرو أوداشوييشاشونن1121997–دابا516,6 مليون†‡4,78 مليونضورايمونفوجيكو فوجيوشوݣاكوكانكوضومو451969–1996300 مليون4,71 مليونݣولݣو 13طاكاو سايطوشوݣاكوكانسيينن2031969–دابا300 مليون†1,45 مليونلمحقق كونانݣوشو أوياماشوݣاكوكانشونن1001994–دابا270 مليون†2,65 مليوندراݣون بولأكيرا طورياماشوييشاشونن421984–1995260 مليون6,19 مليونناروطوماساشي كيشيموطوشوييشاشونن721999–2017250 مليون†3,47 مليونقتال الشياطنكويوهارو ݣوطوݣيشوييشاشونن232016–2020220 مليون6,52 مليونسلام دانكتاكيهيكو إينويشوييشاشونن311990–1996185 مليون†5,48 مليونكوتشيكاميؤسامو أكيموطوشوييشاشونن2001976–2016157,5 مليون†0,78 مليونكرايون شين تشانيوشيطو ؤسويفوطاباشاسيينن631990–دابا148 مليون†2,35 مليونشينݣيكي نو كيوجينهاجيمي إيساياماكوضانشاشونن332009–2021140 مليون†‡4,12 مليونأوييشينبوتيتسو كاريا ؤ أكيرا هاناساكيشوݣاكوكانسيينن1111983–2014135 مليون†1,22 مليونبليتشتيطي كوبوشوييشاشونن742001–2016130 مليون†1,75 مليونلمغامرات لغريبة ديال جوجوهيروهيكو أراكيشوييشاشونن/سيينن1271987–دابا120 مليون†0,9 مليونكينݣدومياسوهيسا هاراشوييشاسيينن712006–دابا110 مليون†‡1,42 مليونأسطرو بويؤسامو تيزوكاكوبونشا/كوضانشاشونن231952–1968100 مليون4,35 مليونباكي لخطافكييسوكي إطاݣاكيأكيطا شوطينشونن1911991–دابا100 مليون†0,52 مليونهوكوطو نو كينيوشيوكي ؤكامورا ؤ تيتسوو هاراشوييشاشونن271983–1988100 مليون3,7 مليونهاجيمي نو إپوجورج موريكاواكوضانشاشونن1381989–دابا100 مليون†0,72 مليوندجوجوتسو كايسنجورج موريكاواشوييشاشونن312018–2024100 مليون0,72 مليونلملفات د لقضايا د كيندايشييوزابورو كاناري، سييمارو أماݣي ؤ فوميا ساطوكوضانشاشونن861992–دابا100 مليون†1.11 مليونماي هيرو أكاديمياكوهيي هوريكوشيشوييشاشونن422014–2024100 مليون†‡2,5 مليونتاتشيميتسورو أداتشيشوݣاكوكانشونن261981–1986100 مليون3,85 مليون

 50 مليون تال 99 مليون نسخة 

سلسلة لمانݣالمانݣاكادار د نّشرنوعطّانكوبونات (كتيّبات) تال دابافترة د نّشرلمبيعاتبلاك دجاكؤسامو تيزوكاأكيطا شوطينشونن251973–198350 مليون

 30 مليون تال 49 مليون نسخة 

سلسلة لمانݣالمانݣاكادار د نّشرنوعطّانكوبونات (كتيّبات) تال دابافترة د نّشرلمبيعاتتشنساو مانتاتسوكي فوجيموطوشوييشاشونن202018–30 مليونديث نوطتسوݣومي أوباشووييشاشونن122003–200630 مليون†

 20 مليون تال 29 مليون نسخة 

 نويطات 

 مصادر 

تصنيف:مانݣا
تصنيف:مقالات فيها مصدر و 3000 بايت
تصنيف:ليستات
لأطلس الصغير

جّبولا د لأطلس صّغير (بتشلحيت: Idrarn n Waṭlas Mẓẓiyn - إدرارن ن واطلس مژِّييْن , بلأمازيغية المعيارية: ⴰⵟⵍⴰⵙ ⴰⵎⵥⵢⴰⵏ - أطلس أمژيان) هي مجموعة ديال جبولا شادا تقريبا جنوب د لمغرب كولو، شادا مسافة كتر من 600 كلم، كاينين هاد جبولا فسوس و واصلا تال تافيلالت تحت جبولا د الأطلس الكبير. هاد الجبولا تابعين لواحد المجموعة تاع جبولا كبيرة و معروفا بزاف ف لمغريب و شمال افيقيا كولها لي هي جبولا ديال لأطلس.

جبولا د لأطلس الصغير وحدة من أهم السلاسل الجبلية ف لمغرب. كايوصل لعلو ديال أكبر قمة فيها شي 3300 م ف جبل سيروا.

 مصادر 


تصنيف:جبل ف لمغريب
تصنيف:جهة درعة تافيلالت
تصنيف:جهة ݣلميم واد نون
تصنيف:جهة سوس ماسة
تصنيف:جغرافيا د لمغريب
النادي لمكناسي

النادي الرياضي المكناسي واللي معروف بCODM (لكوديم)، هو كلوب عندو بزّاف لفروع كاين فمدينة مكناس لمغريبية. لفرع ديال كورة وحتا هو عندو نفس السمية. تيلعب دابا فلبوطولة لوطنية التانية. لفرع ديال كورة فايتلو دّا كأس العرش عام 1996 ولبوطولة عام 1966.

 تاريخ النادي المكناسي 
تترجع لأصول دالنادي المكناسي لعام 1913 فين أسس لمستعمير دفرانصيص نادي الاتحاد الرياضي المكناسي. هاد لكلوب غادي يتفكك من مورا ليستيقلال ياش تعوضو لفرقة ديال رشاد مكناس. هاد اللخراني ماغديش يحقق نتائج زوينة بزاف وغادي يتدمج عام 1962 مع جوج فراقي خرين من مكناس اللي هوما لفرقة دلجمعية الرياضية طنجة-فاس و لفرقة ديال دفاع بني محمد باش يصاوبو النادي المكناسي.

النادي المكناسي غادي يربح كاس لعرش لأول مرة فالتاريخ نتاعو عام 1966. من بعد ما غادي يغلب فلفينال لغريم ديالو التقليدي المغرب الفاسي.

من بعد غادي يوصل النادي المكناسي للفينال دكاس العرش عام 1981 فين غادي يخسر ضد الوداد البيضاوي ب 1-2. و ف1982 غادي يكون هو لوصيف دلبطل دلبوطولة اللي داها النادي القنيطري.

أول و آخير بطولة عند النادي المكناسي داها عام 1995. و فعام 2011 غادي يوصل للنهائي دكاس لعرش للي غادي يخسرو ضد المغرب الفاسي ب 0-1. هادي غادي تكون بداية لأزمة ديال هاد لفرقة اللي غادي تهبط لبوطولا 2 فلعام اللي من موراه، و يهبط من بعد لبوطولة لوطنية للهواة سنة 2016.

 مصادر 


تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
لحسن اللول

الحسن اللول بن محمد، تولد عام 1836 ف تادلة و توفا عام 1894، هو سلطان لي حكم المغريب ما بين 1873 و 1894 من بعدما خلف باه محمد الرابع. و هو لواليد ديال 3 سلاطين للي حكمو لمغريب هوما عبد العزيز و عبد الحفيظ و يوسف بن الحسن.

 الحكم ديالو 
فترة لحكم ديالو كانت فترة لي لأطماع لؤروپية زادت على لمغريب و كانت فرانسا و بريطانيا تيفكرو يفرضو الحماية على لمغريب كيما دارو ف مصر و تونس. لكن هاد الفكرة لقات معارضة من دول ؤروپية خرة بخال ألمانيا و سپانيا. ف عام 1880 ف لعهد ديالو غادي يكون مؤتمر مدريد لي غادي تشارك فيه 12 دولة ؤروپية و لمغريب. هاد لمؤتمر غادي يأكد علا ستقلال لمغريب و لكن غادي يعطي متيازات كبيرة لؤروپيين. ف مثلا لؤروپيين و لمحميين غادي يتعفاو من عدد من الضرائب الحاجة لي غادي تخوي خزينة الدولة. لحسن اللول غادي يدير حتا واحد سياسة ديال التقشف باش ميضطرش يتسلف من لؤروپيين ولكن النتيجة ديال هادشي هي بلي الجيش غادي يضعاف قدام القبائل لي يقدر يتمرد ف أي لحظة. باش الحسن اللول يضمن ولاء هاد القبائل غادي يدير عدد من الرحالات ف ݣاع نواحي البلاد أهمها رحلة لي غادي دوز من فاس ل تافيلالت ل مراكش ل ݣلميم.

لحسن اللول غادي يعين موحا أوحمو الزياني قايد ف خنيفرة. موحا أوحمو غادي يولي من أهم المقاومين د الستعمار ف لقرن لعشرين.

 ولادو 

 مصادر 

تصنيف:زيادة 1836
تصنيف:ناس تزادو ف فاس
تصنيف:وفيات 1894
تصنيف:ناس د مراكش
تصنيف:سلطان مغريبي
تصنيف:ناس حكمو لمغريب
تصنيف:ناس توفاو ف مراكش
تصنيف:ناس د فاس
تصنيف:مقالات فيها مصدر و 3000 بايت
تصنيف:لمغاربا د لقرن 19
تصنيف:سلالة لعلويين لفيلاليين لحاكمة
لمهمة د أپولو

لمهمة د أپولو (ب نݣليزية Apollo mission) ؤلا مشروع أپولو (ب نݣليزية Project Apollo) هوّا پروݣرام ميريكاني ديال تسافير ل لفضا دارتو ناسا، ؤ نجح باش ينزّل، لأول مرة ف التاريخ، بشر علا لقمر 6 د لمرات ما بين 1969 ؤ 1972. لهدف د لميريكان كان هو باش تبين لقوة ديالها من بعد ما نجح لإتحاد السوڤياتي يصرد أول إنسان ن لفضاء ف عام 1961، هادشي ف إطار لحرب لباردة لي كانت بين لميريكان و لإتحاد السوڤياتي ف ديك لوقت.

مشروع أپولو بدا ف عام 1961 و لهدف كان من لول هو تنزال ديال لبشر على لقمر قبل نهاية لعقد. و ف 21 يوليوز 1969، تحقق هذا لهدف ب لهبوط على لقمر ديال جوج من أفراد الطاقم التلاتة ف مهمة أپولو 11، نيل أرمسترونڭ و باز ألدرين. من وراها هبطات خمس د لبعتات أخرين ف مواطع أخرى ديال لقمر، وبقاو تماك لمدة ديال تلتيام. هد الرحلات مْكْنات باش يتخادو 382 كيلو د لحجر ديال لقمر.

 مصادر 


تصنيف:لفلك
تصنيف:ستيكشاف ديال لقامار
لقاهرة

لقاهرة هي لعاصمة ديال مصر و أكبر مدينة فيها، و أكبر مدينة تا فلبلدان د "شمال إفريقيا و شرق الأوسط" . على حساب لإحصائيات د 2018، تيسكنو ف لقاهرة 9.7 مليون د الناس، و هي تاني أكبر مدينة ف إفريقيا من ناحية السكان (مورا لاݣوص)، و مرتّبة 17 ف لعالم.

تأسسات لقاهرة ف عام 969 على يد لفاطميين، و لكن لبلاصة فين تأسسات كان عندها تاريخ قدم من داكشي، و هي قريبة من فين كاين لأهرامات لكبار ديال مصر، اللي هي لأهرامات ديال لݣيزة. تيدوز من لقاهرة لواد ديال النيل، اللي هو أطول واد ف لعالم، و اللي مهم بزاف ف لقتيصاد و لفلاحة ديال مصر.

لقاهرة مدينة فيها لمقرات ديال بزاف د لمؤسسات مهمة و مؤثرة ف لعالم بحال لجامعة د الدول لعربية و لجامعة د لأزهر. و هي من لمدون لقلال ف إفريقيا اللي عندها ميطرو، و كان بدا فيها ف 1987.

 مصادر 


تصنيف:مدون د مصر
تصنيف:عواصم ديال بلدان
متحف لبطحاء

متحف لبطحاء ولا دار البطحاء هو واحد لمتحف مغربي كاين ف مدينة فاس، لبني د هاد لقصر كملو السلطان مولاي عبد العزيز ف عام 1897، بعد ما بداه باه مولاي الحسن. فلول هاد لقصر تبنى باش الأسرة لملكية تمشي ليه فالصيف ؤحتى باش السلطان إسقبل فيه الضياف ديالو، ؤفعام 1915م تحول لمتحف جهوي ديال لفنون و لعادات.مدينة فاس، "نسخة مؤرشفة". بتاريخ22 يناير 2018.

 مصادر 

تصنيف:متاحف د لمغريب
تصنيف:معلمة مصنفة فالترات لوطني د لمغريب
تصنيف:فاس
تصنيف:معلمة ف جهة فاس مكناس